Broj: 1810-04/2020

Datum: 26.08.2020.godina

**PLAN O UPRAVLJANJU RADNIM PROCESIMA U KRIZNIM SITUACIJAMA U JU OŠ “ MEHMEDALIJA MAK DIZDAR” ZA VRIJEME COVID-a 19**

Na osnovu aktuelne epidemiološke situacije, zaključaka štabova civilne zaštite, preporuka i smjernica Svjetske zdravstvene organizacije, Federalnog ministarstva zdravstva, Zavoda za javno zdravstvo FBiH, pripremljene su procedure za rad u JU OŠ”Mehmedalija Mak Dizdar”.

Tim za upravljanje kriznim situacijama u JU OŠ”Mehmedalija Mak Dizdar” čine:

1. Samira Nukić – Direktorica škole
2. Elmedina Hajdarević– Pedagogica
3. Šahza Krkušić-nastavnik bosnskog jezika i knježevnosti
4. Izra Lepić-nastavnik razredne nastave

Opis posla

* Izvršiti organizaciju čišćenja i dezinfekcije svih površina i predmeta unutar Škole
* Obezbijediti dovoljnu količinu adekvatne zaštitne opreme, sredstava za čišćenje i dezinfekciju.
* Postaviti dezinfekcione barijere.
* Sačiniti Plan o upravljanju radnim procesima u kriznim situacijama u Školi
* Napraviti plan sa jasno definisanim protokom informacija-HODOGRAM
* Kontrolisati realizaciju datih preporuka i aktivnosti predviđenih Planom

**OPŠTE PREPORUKE ZA ORGANIZACIJU NASTAVNOG PROCESA**

* Utvrditi dnevni raspored rada za radnike
* Svi radnici Škole trebaju aktivno biti uključeni u sprovođenje mjera, te ličnim primjerom učenicima ukazivati na značaj pridržavanja propisanih mjera
* Tim za upravljanje kriznim situacijama i dežurni nastavnici vode računa o pridržavanju mjera, o broju učenika i zaposlenih u objektu, školskom dvorištu, načina pridržavanja svih navedenih mjera u daljem tekstu
* U Školi ograničiti/kontrolisati ulazak osoba koje nisu zaposlene
* U učionici mogu boraviti isključivo učenici i njihovi nastavnici
* Kad god to prilike dozvoljavaju, pojedine nastavne jedinice organizovati na otvorenom
* Svaka planirana aktivnost Škole, van redovnih aktivnosti, će se procjenjivati u skladu sa epidemiološkom situacijom i preporukama Kriznog štaba
* U Školi je obavezno postaviti plakate sa edukativnim materijalima prema preporukama Zavoda za javno zdravstvo FBiH, a također navedene informacije potrebno je vizualizirati i kroz kratke video-materijale distribuirati putem medija.
* Radnicima se svakodnevno na ulazu mjeri tjelesna temperature. U slučaju povišene tjelesne temperature ili bilo kojeg respiratornog simptoma, isti se vraćaju kući i javljaju ljekaru porodične medicine. Ukoliko se radniku povisi tjelesna temperature u toku nastavnog procesa, dužni su napustiti radno mjesto.
* Svi radnici, posjetioci i učenici dužni su proći trijažu na ulazu u Školu (dez-barijere za noge, dez-barijere za ruke)
* Svi radnici i posjetioci su dužni nositi zaštitne maske prilikom boravka u Školi
* Direktorica je dužna da napravi plan sa jasno definisanim protokom informcija, odnosno tzv. Hodogram, koji sadrži informacije ko, na koji način i koga obavještava o pojavi simptoma ili prilikom uočavanja istih, kako i kada reaguju ( roditelji, učenici, nastavnici, odjeljenske starješine, radnici Škole..) Sa planom protoka informacija trebaju biti upoznati svi radnici Škole, roditelji i učenici.
* Direktorica Škole, kao rukovodilac, istupa u ime Škole i nakon dobijanja informacija, obavještava druge institucije o situaciji, te sa Kriznim štabom na nivou lokalne zajednice razmatra mjere i njihovo sprovođenje
* Učenici
* Prije polaska učenika u Školu roditelji vrše provjeru fizičkog stanja djeteta i njegove tjelesne temperature
* Svako dijete donosi svoju užinu i ne dijeli je sa drugom djecom.
* Učenici nose zaštitne maske prilikom ulaska u Školu, izlaska i odlaska u toalet
* Učenici sa hroničnim oboljenjima i učenici koji su u zajedničkom domaćinstvu s hroničnim bolesnicima, kao učenici s poteškoćama nisu obavezni pohađati redovnu nastavu.
* Organizovanje produženog boravka treba planirati poštujući propisane higijensko-epidemiološke mjere. Produženi boravak se organizuje za grupu 10- 15 učenika.

**BIOSIGURNOSNE MJERE**

Biosigurnosne mjere su mjere koje se primjenjuju radi smanjenja rizika unosa infekcije (bakterije, virusi i dr.mikroorganizmi) u životnu i radnu sredinu ljudi. One su najbolje mjere u sprječavanju unosa zaraze ili preveniranja i suzbijanja širenja zaraze. Ove mjere služe da bi se smanjio rizik unosa mikroorganizama i spriječila pojava oboljenja kod zaposlenika.

**RIZIČNE TAČKE U ŠKOLI**

Osim samih kontakata zaposlenika, kao rizične tačke u školi izdvajaju se sljedeće:

* mjesto ulaska/izlaska,
* toaleti,
* zajedničke prostorije,
* zbornica.

**GENERALNA ORGANIZACIJA RADA**

Boravak u prostorijama Škole preporučuje se organizovati uključivanjem ne više od 50 uposlenika, pod uslovom da se može održavati razmak od dva metra.

**OGRANIČENJE ULASKA U PROSTORIJE ŠKOLE**

Neophodno je osigurati dolazak što manjeg broja osoba u prostorije škole. Ukoliko je krajnje neophodan ulazak osobe u prostorije škole, isti će se obaviti uz maksimalne mjere predostrožnosti. Posjetilac će kontaktirati samo sa jednom osobom i to na udaljenosti od dva metra i po mogućnosti u hodniku. Prilikom ulaska posjetilac prolazi dez-barijeru i dezinfekciju ruku, uz obavezno nošenje zaštitne maske.

**DEZ-BARIJERE ZA NOGE**

Na ulazu u školu postavit će se odgovarajuća dez-barijera, kao i upute kako je koristiti. Rastvor kojim se puni dez-barijera je upotrebljiv narednih 6-8 sati. Rastvor treba pripremiti prema uputama i treba biti pripremljen neposredno pred upotrebu. Dez-barijera treba da ima odgovarajuću plastičnu podlogu sa natopljenom spužvom, te odvojeni dodatni dio za posušivanje obuće (suha spužva). Za održavanje dez-barijere zadužuju se uposlenici na održavanju čistoće. Prilikom rukovanja dez-barijerom, zaposlenici će koristiti rukavice i masku.

**DEZ-BARIJERE ZA RUKE**

Raspršivač sa dezinfekcionim sredstvom treba postaviti na samom ulazu u školu, kako bi svaki uposlenik i eventualni posjetilac obavezno izvršio dezinfekciju ruku, kao i na ulazu u zbornicu, u kancelarijama i učionicama.

**FIZIČKO UDALJAVANJE OD DVA METRA**

Rad u školi neophodno je organizirati na način da se osigura u što većoj mjeri distanciranje (fizički razmak) kao i pojačana lična higijena i higijena prostora. U istom zajedničkom prostoru zaposlenici održavaju razmak od dva metra.

**KRETANJE ZAPOSLENIKA**

Kretanje van prostorija škole treba svesti na najmanju moguću mjeru, u skladu sa obavezama. Svaki uposlenik nakon povratka dužan je proći dez-barijeru i dezinfekciju ruku.

Mole se zaposlenici da se ne zadržavaju u prostorijama škole suvišno vrijeme mimo radnog vremena bez potrebe, a to da usaglase sa direktorom škole.

**PROZRAČIVANJE PROSTORIJA**

Prostorije je obavezno prozračivati što češće ili ako vremesnke prilike dozvoljavaju ostaviti otvoren prostor kontinuirano.

**ČIŠĆENJE PROSTORA**

Dodirne tačke kao što su ručke na vratima, na prozorima, radne površine, slavine na toaletima, prekidače za struju, te druge površine koje koristi veći broj osoba neophodno je dezinficirati na početku i na kraju svake smjene, a najmanje dva puta dnevno. Zaposlenici na održavanju čistoće imaju obavezu voditi evidenciju o čišćenju dezinfekcionim sredstvom podova, toaleta i ostalih površina. Potrebno je pojačati održavanje higijene u toaletima uz vođenje evidencije.

**ŠTA TREBAJU URADITI OSOBE KOJE IMAJU SIMPTOME**

Ako se osoba osjeća bolesno sa simptomima (glavni simptomi:povišena tjelesna temperature, kašalj, gubitak čula njuha/okusa, malaksalost; drugi simptomi:bolovi, glavobolja, konjuktivitis, proljev, osip na koži) , veoma je važno da ne dolazi na posao. Simptomi se moraju odmah prijaviti nadležnoj osobi. Zaražena osoba treba da kontaktira nadležni dom zdravlja kako bi prijavila simptome tj.da postupi prema smjernicama koje su propisane od strane nadležnih tijela u slučaju pandemije. Takođe je

potrebno informisati upravu škole ukoliko je neko od uposlenika bio u kontaktu sa zaraženom osobom.

**PODJELA UVJERENJA**

Podjela Uvjerenja treba biti izvršena uz strogo pridržavanje mjera.Ulazak učenika u školu treba da bude u grupama po odjeljenjima. Prema Planu odjeljenja trebaju ulaziti u različito vrijeme, sa razmakom od po sat vremena. Obavezno je da razmak između samih učenika, te učenika i nastavnika bude dva metra.

Prilikom ulaska u učenika školu obavezna je dezinfekcija obuće i ruku. Neophodno da učenici nose maske. Prilikom preuzimanja Uvjerenja učenik treba odmah da napusti školu. Strogo je zabranjeno zadržavanje učenika na hodnicima, ako i u dvorištu škole.

**Svi uposlenici su dužni da se strogo pridržavaju gore navedenih mjera!**

**HODOGRAM AKTIVNOSTI U SLUČAJU POJAVE SIMPTOMA KOD UPOSLENIKA I UČENIKA**

**UDALJAVANJE IZ UČIONICE ILI RADNOG MJESTA**

**POJAVA SIMPTOMA COVID-19 KOD UČENIKA ILI RADNIKA**

**BORAVAK UČENIKA U POSEBNOJ PROSTORIJI I IZOLOVANJE OD OSTALIH UČENIKA**

**OBAVIJESTITI RODITELJE UČENIKA I RODBINU UPOSLENIH**

**OBAVIJESTITI DIREKTORA**

**KOJI OBAVJEŠTAVA HIGIJENSKO-EPIDEMIOLOŠKU SLUŽBU -062/842-318**

**ILI NADLEŽNI DOMA ZDRAVLJA**

**704-937, 062/274-217**

**DIREKTOR O ZARAŽENIM OBAVJEŠTAVA I KRIZNI ŠTAB**

**SPROVOĐENJE NALOŽENIH MJERA**

 DIREKTORICA

 Mr.sci.Samira Nukić